Cesar Pociña Opinió dimarts, 18 de desembre de 2012\nEl circ romà de Tarragona és un dels monuments més emblemàtics del llegat romà de la ciutat. Són destacables les seves impressionants dimensions, de més de 300 metres de llàrgària ocupant bona part de la Part Alta de la ciutat. També el fet de que sigui un dels pocs circs romans constrüits enmig del casc urbà d'una ciutat romana i no en les seves rodalies.\nVa ser construit bàsicament amb formigò encofrat de calç i pedres, amb les façanes i elements de prestigi decorats en carreus. Això motivà la seva conservació excepcional, tot i que amagada sota les cases de la vella Tarragona medieval. Fossilitzat el record de la seva arena en la Plaça de la Font, la Piazza Navona tarragonina, autèntic cor de la ciutat, amb el seu bullici habitual de terrasses asolellades, birres i cafès amb llet.\nEn tots els edificis que formen la banda meridional d'aquesta plaça trobem restes del circ romà. Molts d'aquests indicis, amagats per segles, són ara visibles gràcies a la voluntat dels propietaris de locals i institucions, que han col·laborat en la seva restauració i en posar-los a l'abast dels ulls dels visitants. De manera un tant anàrquica, potser, sense un pla director definit, però la voluntat individual arriba on no arriba l'aparell burocràtic.\nMés visible és l'anomenada capçalera del Circ, en la veïna plaça de l'Esperidió i compartint protagonisme amb la colla Jove de Tarragona, que tantes alegries ens ha donat enguany. Aquesta capçalera és el punt on els carros havien de frenar bruscament i girar 180 graus. Lloc testimoni de molts accidents i maniobres brillants per guanyar posicions a la cursa. Bona part va desaparèixer a les voladures del exèrcit napoleònic.\nLa resta es troba en un estat de conservació força precari, molt exposat a la intempèrie i desgastant-se cada cop mes. Fa falta una actuació valenta, una consolidació a fons de les grades. Potser seria interesant lliurar l'espai de l'arena, que es troba envaït per les fonamentacions d'un escorxador medieval que dificulta la seva comprensió per al visitant.\nContinuant el recorregut, toca ara veure les restes de la graderia Septentrional, localitzades al carrer Enrajolat, Baixada Misericordia i plaça Sedassos. La grada visible al peu del Carrer Enrajolat ha estat objecte d'una rentada de cara darrerament, junt amb una nova disposició de l'espai urbà als voltants. Està molt millor que abans, però pensem que queda feina per fer.\nPer exemple, no ens agrada la superposició de restes de la antiga Casa dels Militars, que no aporta res a la comprensió del monument i que tampoc té una importància que justifiqui la seva conservació. També recollim la iniciativa del Tito Figueres, que amb la seva saviesa artística proposa pintar la façana gris que dóna a les restes amb una perspectiva reconstructiva de la grada del Circ.\nMés restes d'aquesta grada són visibles als restaurants Les Voltes i el Pulvinar o els localitzats a la plaça Sedassos. Són dos exemples més de l'esforç individual per mantenir el nostre patrimoni, que cada cop veiem més arrelat en la gent comuna i en l'esperit tarragoní. Arribem ja a la plaça Sedassos, on ja es va realitzar una museïtzació del monument. O hauria de dir un intent de museïtzació, ja que el plafó sempre ha servit només per l'educació cultural dels nombrosos gats que prenen el sol en aquest indret, i la rampa d'accés a les restes està tancada al pas.\nPensem que en aquest indret o en la zona de l'Enrajolat s'hauria de procedir a la restitució volumètrica d'almenys una part de la graderia. Resulta molt complicat per al visitant -no acostumat a l'exercici imaginatiu dels arqueòlegs- entendre com s'articulava això que veu en època romana. Una restitució parcial i amb criteri i una aposta per posar més informació tant als llocs públics com privats ajudaria molt a la comprensió del monument.\nEn general pensem que s'ha treballat molt en el Circ, però de manera anàrquica i aïllada. Visitant les restes ens ve una sensació d'esforç inacabat, de cosa feta a mitges... Esperem veure en poc temps un canvi i posada en valor d'aquest magnífic monument, testimoni mut de la història de Tarragona i que dóna nom a un nou mitjà de comunicació al que desitjem la millor de les sorts.


La PAH passa a formar part del Consell de Seguiment de la Crisi | Viu Molins de Rei\nActivistes de la PAH en una acció feta a l’avinguda Barcelona // Jose Polo\nL’òrgan que reuneix a diferents agents socials i econòmics per lluitar contra la crisi a nivell municipal, el Consell de Seguiment de la Crisi Econòmica, encara no comptava amb la presència de la Plataforma d’Afectats per la Hipoteca (PAH). Tot i que l’ens que marca les pautes al govern municipal per mirar de sortir de la crisi de la millor manera possible només té dos anys de vida, en aquell moment la PAH no existia com a tal a Molins de Rei. Ara que ja ha consolidat la seva activitat, passa a formar part del Consell de Seguiment de la Crisi gràcies a una votació feta durant el ple municipal del mes de juliol i que s’ha resolt amb el vot favorable per unanimitat de tots els grups municipals.\nNomés aprovar-se la seva adhesió, representants de la plataforma han fet entrega als partits polítics de vuit propostes per lluitar pel dret a l’habitatge digne. Entre aquestes hi ha noves idees com l’impuls de noves maneres de compartir pis a través d’una xarxa informativa i la lluita de manera més clara contra el mobbing immobiliari.\nEntre les vuit propostes també es troben altres que ja es troben recollides al Pla d’Habitatge, com la creació d’un cens d’habitatges buits, garantir noves fórmules d’accés a l’habitatge com la masoveria urbana o impulsar ajudes per fer front al rebut de l’aigua i altres subministraments bàsics a les famílies en risc de desnonament.\nAlgunes d’aquestes propostes fetes per la PAH, així com les aportades per altres entitats socials i econòmiques que formen part del Consell de Seguiment de la Crisi, seran tingudes en compte per l’equip de govern a l’hora d’elaborar el pressupost municipal de l’any vinent. En total, l’equip de govern ha rebut 41 propostes.\nConsell de Seguiment i Taula Local d’Habitatge\nLa PAH ja havia assistit com a convidat a l’última reunió del Consell de Seguiment de la Crisi però ara serà un membre de ple dret. Aprofitant que es debatia la seva entrada a la sala de plens, diferents grups municipals van felicitar la PAH Molins de Rei per la seva feina feta durant els últims mesos.\nLa incorporació de la PAH al Consell de Seguiment de la Crisi es suma a la creació de la Taula Local d’Habitatge, que es va reunir per primer cop al juliol, asseient a la mateixa taula a l’Ajuntament, partits polítics, associacions de veïns, Càritas, Creu Roja, tècnics municipals i la PAH. En aquesta Taula es treballaran concretament totes les propostes relacionades amb la temàtica de l’habitatge.\nEtiquetes:Càritas Consell de Seguiment de la Crisi Consell de Seguiment de la Crisi Econòmica Creu Roja desnonament desnonaments habitatge masoveria urbana mobbing immobiliari PAH PAH Molins de Rei Plataforma d'Afectats per la Hipoteca ple municipal ple municipal juliol 2014 Taula Local d'Habitatge


L’OBRADOR presenta nova temporada de dansa, circ, tallers i residències | L'Estel\nL’OBRADOR presenta nova temporada de dansa, circ, tallers i residències\nL’espai de creació de Deltebre, dirigit pel ballarí i coreògraf Roberto Olivan, consolida una programació regular fins a final d’any\nAra fa un any, L’OBRADOR Espai de Creació de Deltebre va replantejar la seva estratègia per convertir-se en un pol de creació artística amb programació durant tot un any. Així, el centre nascut com a Espai B del festival Deltebre Dansa, consolidava un programa d’activitat continuada, amb programació estable i residències, per desestacionalitzar l’activitat artística al territori. Ara, el projecte ROPA / Roberto Olivan Performing Arts es consolida amb un programa anual d’activitats.\nAixí fins a final d’any preveu una desena d’espectacles de circ i dansa, a més de projeccions de cinema, tallers, classes de dansa. La propera cita està prevista per al dia de Sant Jordi amb Mar de sueños de la companyia Lorquianas, un viatge poètic i musical per l’ànima de Federico Garcia Lorca, que deixa de manifest els temes que van marcar la seva vida i la seva obra: la solitud, l’amor impossible, la frustració, la lluita de l’individu contra les normes del grup, la defensa de la dona i l’ànsia de llibertat. L’acte s’ha programat en un espai obert i es podrà veure a les 19h al Parc Fluvial del Deltebre. Tota la informació sobre les activitats programades, s’aniran publicant a les seves xarxes socials.\nCONVOCATÒRIA DE RESIDÈNCIES Més enllà de l’exhibició, L’OBRADOR Espai de Creació és un espai per a la recerca i l’experimentació obert a creadors que treballin des del cos. I per potenciar aquest vessant del projecte, s’ha obert la convocatòria 2021 del Programa de Residències en cinc modalitats, que cobreixen totes les fases de desenvolupament d’un projecte escènic. Les companyies o artistes que s’hi presentin disposaran de l’espai de treball ubicat a l’antiga cambra arrossera, acompanyament artístic, suport a la recerca i en alguna de les modalitats es preveu un ajut econòmic per desenvolupar el seu espectacle. Si l’organització ho estima, les obres resultants tindran la possibilitat de formar part de la programació oficial del festival Deltebre Dansa 2022. En la convocatòria de l’any passat, s’hi van presentar 66 projectes, dels quals el 43% eren de procedència estrangera, amb artistes de 17 nacionalitats.\nCREACIÓ COMUNITÀRIA Enguany, L’OBRADOR Espai de Creació posarà èmfasi en la residència de creació comunitària, que involucrarà membres de diferents associacions locals i grups en risc d’exclusió (com persones amb algun tipus de discapacitat física o intel·lectual i persones grans) sota la direcció d’un artista amb reconeguda trajectòria. Enguany, el projecte estarà liderat per Marcel·lí Antúnez Roca (Moià, 1959), creador multidisciplinari i una de les figures internacionals més destacades de l’art electrònic i l’experimentació escènica. Va ser fundador i líder de la companyia La Fura dels Baus, companyia que va popularitzar el teatre d’acció. L’espectacle es gestarà durant diversos caps de setmana des d’ara i fins a l’estiu i portarà per títol BESTEBRE, una obra inspirada en les característiques geològiques del delta del riu Ebre. La performance convertirà el Delta en una mena d’animal en transformació constant que creix al mig del mar i lluita contra els temporals. El resultat final es mostrarà dins de la programació d’espectacles del festival Deltebre Dansa 2021.\nParal·lelament, aquest 2021, L’OBRADOR Espai de Creació continuarà buscant sinergies amb altres centres artístics del país. Treballarà un projecte en conjunt amb el Centre d’Art Lo Pati d’Amposta. També s’establiran acords amb La Carpa Revolució de Sant Pere de Ribes, un centre especialitzat en l’acompanyament de projectes de circ contemporani. A escala internacional, s’ha establert un acord de col·laboració amb els Estudis Victor Cordon de Lisboa.


Villa in Santa Eulalia Del Rio VII Eivissa Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilla in Santa Eulalia Del Rio VII-, Santa Eularia des Riu, Eivissa, Espanya, 0 - Veure al mapaVilla in Santa Eulalia Del Rio VIIVeure més fotosVeure més fotosVeure totes les 29 fotos\nConvenientment situat a San Carlos, Villa in Santa Eulalia Del Rio VII és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de San Carlos. Per anomenar algunes de les comoditats de l'hotel, hi ha Wi-Fi gratuït en totes les habitacions, Zones públiques amb Wi-Fi, aparcament de cotxes. Gaudiu de les comoditats d'alta gama com ara piscina privada, aire condicionat, balcó/terrassa, aparell de televisió, TV satèl•lit/cable per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. Sigui quin sigui el motiu del seu viatge, Villa in Santa Eulalia Del Rio VII és una selecció idònia per a la vostra estada a San Carlos.


Multiserveis-CE Palamós • Ràdio Capital. La ràdio de l'Empordà\nEl Bisbal Bàsquet guanya el Palamós a la pròrroga i es manté a Primera Catalana (75-67)\nSergi Díaz Quirós - 21 de maig de 2018\nEls nervis i el desencert van predominar durant la segona meitat, però 7 punts consecutius de Barrassa a la pròrroga van donar la victòria als bisbalencs.\nSergi Díaz Quirós - 7 de maig de 2018\nSergi Díaz Quirós - 25 de març de 2018\nJornada rodona pels dos equips de Primera Catalana del Baix Empordà. Dissabte, el Bisbal Bàsquet guanyava a casa contra l'Horta (64-56), segon classificat amb només 5 derrotes. Gràcies a un molt bon inici, els locals agafaven avantatge. A la...\nL’equip de futbol juvenil del Palamós cau al camp del Badalona per la mínima (1-0) i acumula tres derrotes consecutives Ja són tres jornades les que fa que l'equip de Pitu Batlle no coneix la victòria. Aquest dissabte, el conjunt palamosí...\nPedro Ruiz Claveria - 3 d'octubre de 2017\nA banda de la primera victòria del Palamós (1-2), aquest dissabte han tingut lloc diverses competicions amb presència baixempordanesa. També en futbol, l'equip juvenil del Palamós suma la seva quarta victòria (4-2) i es consolida a la quarta plaça Sis jornades, quatre victòries....\nPedro Ruiz Claveria - 24 de setembre de 2017\nA banda de la derrota del Palamós contra l'Ascó (1-3), aquest cap de setmana també s'han disputat altres partits de diverses competicions. També en futbol, l'equip juvenil de la Fundació Esportiva Palamós cau per la mínima (1-0) al camp del filial de la...\nPedro Ruiz Claveria - 21 de setembre de 2017\nEn futbol, el Palamós buscarà amb urgència sumar els tres primers punts de la temporada a casa contra l’Ascó. El conjunt de Vicenç Fernández necessita obtenir la primera victòria a l’Estadi Municipal, ja que són cuers de la Lliga amb dos...\nPedro Ruiz Claveria - 18 de juliol de 2017\nEl Multiserveis-Club Esportiu Palamós ha escollit al successor de Xavier Sáez, que va deixar el càrrec malgrat haver aconseguit mantenir l'equip a Primera Catalana de bàsquet. La vacant que deixa Sáez l'ocuparà Sergio Menéndez, que l'anterior campanya va dirigir...


venda de casa a Castell d´Aro, CASTELL D´ARO Id:0104902\n595.000 €\tha baixat 85.000 €(impostos i despeses no incloses)\nRef. 1229 - CASA de camp amb PISCINA a Castell d´Aro a prop del carril bici. Situat en una zona tránquila de la població i 5min. conduir a Platja d,Aro, i 5min. a peu del centre comercial. En una parcel · la de 801m2, trobem una casa de dues plantes de 179m2. Tota la casa disposa de calefacció i aire condicionat. A la planta baixa hi trobem una sala d´estar amb llar de foc, àmplia cuina, un bany, una habitació tipus suite i una terrassa coberta i climatitzada amb sortida directa al jardí amb PISCINA. La planta superior es distribueix en 3 habitacions individuals, 2 banys, una habitació doble i una altra suite amb bany i terrassa. Des d´aquesta darrera sala, per accedir a un solàrium.\nEl jardí és gran, amb diferents entorns d´una piscina de 10X5mtr, de fusta amb PORXO amb barbacoa, jardí amb gespa, un hort amb arbres fruiters. La casa està situada al final d´un carrer, amb aparcament garantit al costat de la casa i a l´entrada de la mateixa. Una casa per gaudir de les vacances, o com a residència habitual.\n145 m2 útils\n784 m2 metres de parcel·la\nVisites a aquest immoble: 1669


Entrevista a Montserrat Vallès Fuster i Joan Pascual Ros | Interacció\nInici Apunts Entrevista a Montserrat Vallès Fuster i Joan Pascual Ros\nEntrevista a Montserrat Vallès Fuster (Terrassa) i Joan Pascual Ros (Sant Pere de Ribes)\nAmb motiu del curs ‘Ampliant els públics culturals. Noves aportacions i perspectives’, que s’ha desenvolupat durant sis intenses sessions durant els mesos de febrer i març, a càrrec de Taína López i Jaume Colomer, hem volgut demanar-ne el parer a dos dels assistents: Montserrat Vallès Fuster, de l’ajuntament de Terrassa, i Joan Pascual Ros, de l’ajuntament de Sant Pere de Ribes i director del teatre La Bòbila. Totes dues opinions ens ofereixen punts de vista interessants per contrastar les polítiques culturals al voltant dels públics en els nostres municipis.\nMontserrat Vallès Fuster és llicenciada en Art Dramàtic i Història de l'Art. Tècnica de cultura al territori de l'Ajuntament de Terrassa. Ha treballat als serveis de Turisme i Medi Ambient del mateix ajuntament, però la majoria de la seva vida professional ha treballat en el món del teatre, tant al davant com al darrera dels escenaris, per tot l'Estat espanyol.\nJoan Pascual Ros estudià educació Social i diverses formacions específiques en treball comunitari, formació per formadors en circ social, arts escèniques i acció social, així com diversos cursos d'interpretació, clown i d'altres més específics. També estudià interpretació al Timbal i al Col·legi del Teatre. Ha treballat durant set anys com a actor i productor en la companyia de teatre de carrer Col.labse. Ha participat en altres companyies i productores com Latrium, la Puça espectacles, Ales teatre, El Galliner, i d'altres companyies com a actor, productor i creador. També he participat en diferents programes de televisió. Té una experiència de vint anys en l’àmbit de l’educació social i les arts escèniques. En aquests moments és director del Teatre La Bòbila de Sant Pere de Ribes.\nQuina ha estat la vostra experiència del curs? Com el valoreu?\nMontserrat Vallès: Ha estat una experiència molt positiva i enriquidora. En primer lloc perquè les eines que se'ns han donat m'estan resultant molt útils; el fet de pensar en segmentacions de públic, d'haver d'acotar molt i definir bé a qui volem arribar, haver de pensar de forma empàtica sobre les necessitats i barreres de la ciutadania a qui volem arribar, etc, m'ha fet col·locar en un altre lloc i pensar en una proposta de valor diferent i més concreta, molt més pensada per al públic. M'ha resultat divertit i emocionant pensar d'una altra manera i sobretot reflexionar des del punt de vista de la ciutadania potencial d'anar a les nostres activitats. En segon lloc, els docents han estat molt propers i molt assequibles tant en el contingut del programa com en la predisposició a ajudar-nos.\nMontserrat Vallès Fuster, Tècnica de cultura de l'Ajuntament de Terrassa\nJoan Pascual: Aquest curs ha sigut una bona experiència per tal d'enfortir la base teoria sobre conceptes que pensem que són bàsics i tenim la sensació que sabem de què parlem (cultura, públic, etc...). Aquests conceptes i altres, però cal revisar-los de forma periòdica i contrastar-los tant amb companyes de professió com teòrics. Aquesta revisió et fa parar i modificar les teves bases teòriques, i aquestes et poden ajudar a prendre millors decisions en la pràctica. Aquest curs ha introduït una sèrie d'eines i idees del camp del màrqueting en la definició de la proposta i en la coneixença del públic, per tal d'ampliar-lo i conèixer-lo amb més profunditat. En un principi et pot fer tirar enrere, ja sigui per prejudicis i perquè entenem la cultura més enllà d'un producte de consum. Però sí que algunes eines ens poden ajudar a apropar-nos i conèixer millor les necessitats i interessos de la gent que assisteix als nostres equipaments. Un dels conceptes claus del curs, la Gestió Relacional, és un d'aquests conceptes de què se'n desprenen una sèrie d'eines que ens poden ajudar a relacionar-los amb el nostre públic. Ens apropa als ciutadans i això sempre és necessari i més si som administració. Cal que la cultura i les nostres propostes no s'allunyin de la ciutadania i no quedem aïllades. El curs en general ens ha donat eines, recursos i base teòrica per explorar noves maneres de relacionar-nos. L'aportació d'altres professionals també és essencial per millorar aquesta interacció. És aquí en aquesta interacció que puc apropar conceptes d'una de les meves experiències professionals com és la intervenció sòcio-educativa. Ja que, al cap i a la fi, es tracta de crear comunitat d'interessos on hi hagi un sentiment de pertinença i una relació d'aprenentatge entre equipament i públic. Enfortir la comunitat fins i tot va més enllà del mateix equipament, i hem d'entendre la cultura com una de les grans eines de cohesió social, més enllà del teatre, el públic i l'equipament. Cal que les institucions culturals comencin un treball transversal amb altres àmbits socials i que formi part dels recursos que aporten benestar a la societat. En definitiva el curs ha sigut satisfactori, si bé com vaig comentar en l'avaluació inicial, el fet que es faci online dona menys oportunitat de debat i participació. D'altra banda, també considero un valor que suma a l'experiència d'aprenentatge el fet de poder aplicar les bases teòriques o exercicis realitzats en el curs. Per aquesta aplicació el seguiment en forma de mentoria o altres pot aportar una dimensió pràctica i real a la formació, i enfortir els coneixements i aprenentatges.\nQuines dificultats principals heu trobat a l’hora d’establir polítiques d’ampliació de públics al vostre municipi?\nMV: La difilcutat bàsica i principal és la de no disposar de recursos tant econòmics com temporals com per fer una bona enquesta pels diferents districtes de la ciutat per saber quines necessitats i barreres té la ciutadania per accedir a la cultura, i quin interessos tenen. Per tant anem fent sobre la marxa, any rere any, treballant al costat de les entitats del barris per saber què necessiten i com ho podem fer.\nJP: Les dificultats principals penso que són l'especialització que això suposa. El fet que el nostre equipament estigui a punt d'inaugurar i el personal sigui mínim fa que les tasques siguin diverses i amb poc temps de reflexió. Entenc que a poc a poc podrem anar incorporant aquesta especialització i podrem parar atenció a aquesta comunitat d'interessos i al fet de conèixer més el nostre públic. Per tant, entenc que la dificultat és que nosaltres encara estem en un moment inicial, on tenim prioritats més bàsiques, tot i que sense públic no hi ha relació i el projecte fracassa. També cal dir que des de l'administració en molts casos no podem tenir aquesta especialització i cal externalitzar-la en serveis especialitzats, i això suposa una despesa que tècnicament i políticament encara no està del tot interioritzada. Fins ara en el nostre municipi no hem pogut establir una programació regular i hem treballat en una programació més esporàdica en els cicles festius i en col·laboració amb les entitats del poble, això també ha dificultat poder treballar aquesta relació amb el públic. Esperem que en els anys vinent puguem treballar més aquest vessant.\nJoan Pascual Ros, director del Teatre La Bòbila de Sant Pere de Ribes\nQuins han estat els continguts del curs que podreu aplicar al vostre municipi\nMV: El fet d'utilitzar la plantilla Canvas per poder elaborar una proposta de valor reflexionada, acurada i el més propera possible als interessos i necessitats del públic al que ens voldrem dirigir. Això implica pensar des de la ciutadania i fer un esforç per posar-nos al seu lloc i investigar, intuir i imaginar quins canvis podem realitzar en les programacions. La segmentació és un tema que ja he vist en altres cursos i que ja apliquem, però amb aquest curs he après a definir molt més aquesta segmentació, no només pensant en els interessos i necessitats referents a la cultura sinó a tot el que envolta a aquest públic i això obre la ment per oferir més serveis, propostes alternatives i activitats que complementen. Obre la ment i apareixen moltes més idees.\nJP: En principi tenir la visió general de crear aquesta relació amb el públic, i tenir-la en compte en tot el que fem des de l'inici. Pel que fa a tècniques concretes ja podem aplicar algunes en petits grups a l'hora de reflexionar sobre la proposta de valor, amb professionals i altres agents culturals. del municipi. I en relació al públic, si tenim la dotació tècnica necessària, podem començar a segmentar el públic per interessos i tenir una relació més directa, però torno a insistir que en caldrà un suport econòmic, tècnic i de personals que no sé si encara hi podrem comptar. Sigui com sigui les eines teòriques les tenim ara caldria desenvolupar-les.\nTeniu alguna reflexió addicional sobre aquesta qüestió?\nJP: En aquests moments el nostre municipi es troba a punt d'obrir un teatre municipal, un teatre que per primera vegada tindrà una programació pròpia estable, a part del pla d'usos per entitats i agents culturals. El plantejament de sortida és fer un equipament proper i participatiu. I amb un vessant social i que sigui útil.\ngestió, participació, públic, administració local\nEconomia de la cultura, Gestió cultural, Participació cultural , Pràctiques culturals i públics


The List 2018: Qui són els rapers més rics del món? - Entreteniment | Setembre 2021\n50 Cent segueix sent un dels rapers més rics del món | Hiphop_global via Instagram\nQuè tenen en comú Nelly, Akon i Timbaland? A més de ser músics amb talent, cadascun té un lloc al 2018 Money Inc. llista dels rapers més rics del món. Qui més apareix a la llista? Els rapers més rics us poden sorprendre.\nBiggie Smalls alias Notorious B.I.G.\nNo importa mai el fet que aquest raper ric en uber ja fa més de dues dècades que està mort. La seva finca és una de les més riques del món. Slain el 1997, la cantant de grandària va vendre només 17 milions de discos durant la seva curta vida. Tot i això, va planejar bé, i ara la seva família obté grans dòlars de vendes discogràfiques, així com despeses de llicència d’artistes que mostren les seves cançons.\nTot i declarar en fallida fa diversos anys, el raper encara val almenys 64 milions de dòlars. Una de les raons per a les quals l’emprenedor multi-talentós no s’ha trencat avui és perquè va prendre la brillant decisió de col·laborar amb la companyia d’èxit Vitamin Water.\nNascuda a Cornell Iral Haynes el 1974, Nelly ha venut fins ara més de 21 milions de discos discogràfics. Exigint alguns dels preus més alts de les entrades quan gira, Nelly també guanya bona vida com a actor de televisió i cinema. Per això, té almenys 60 milions de dòlars al banc.\nEls Beastie Boys\nFormat a la ciutat de Nova York a finals dels anys vuitanta, els Beastie Boys van actuar com a obertura de Madonna abans de ser nomenat grup de rap més venut per la Billboard Magazine el 1991. Amb massa vendes de discos de platí a comptar, la banda val molt fàcilment un col·lectiu de 75 dòlars. milions, convertint-los en tots els rapers més rics del món.\nAkon és un dels rapers més rics del món i ha treballat amb els noms més importants de la música | Ethan Miller / Getty Images\nAbans d'escurçar el seu nom per l'Akon, el raper de Sant Lluís era conegut amb el seu nom de naixement, Aliaume Damala Badara, Akon Thiam. El cantant que va treballar amb Michael Jackson, Snoop Dogg, Eminem i Whitney Houston actualment produeix Lady Gaga i val uns 80 milions de dòlars.\nTimothy Zachery Mosely, de Virgínia, va canviar el seu nom per Timbaland, va escriure 99 cançons èxit i va posar 85 milions de dòlars al banc. Timbaland, un jove raper amb talent, va fundar Mosely Music Group on produeix àlbums de primera classe per a gustos com Ludacris, Jay Z i Nelly Furtado.\nVal la pena uns 100 milions de dòlars frescos, el raper amb èxit va començar a viure com James Todd Smith de Long Island, Nova York. Per descomptat, ha venut discos de bazillions, però el raper de talents múltiples també té grans diners com a actor de cinema.\nTan hàbil en els negocis com a rap, el ben pagat Williams va compondre música per a nombroses pel·lícules de Hollywood, incloses Spiderman 2 i Despicable Em. Si no fos suficient per engreixar la cartera fins a 130 milions de dòlars, Pharrell també gaudeix de col·laboracions lucratives amb Louis Vuitton, Adidas, Uniqlo i altres empreses de roba.\nVal la pena d'afegir-se a 135 milions de dòlars al seu nom, l'anterior Calvin Codozar Broadus és un dels magnats més rics de la música mai. Per descomptat, Snoop fa molt més que rap. El 2015, l'estrella de hip-hop va invertir en un servei de lliurament de cànnabis anomenat Eaze. Avui, el raper polifacètic també ven una aplicació per a iPhone, Snoopify, que recapta 30.000 dòlars a la setmana.\nAmb més rècords d’èxit de Billboard Hot 100 que Elvis Presley, Lil Wayne és un exemple ideal d’algú que va tenir problemes, va passar temps a la presó i després va donar la seva vida. Lil Wayne no només ven una gran quantitat de discos, sinó que també té una línia de roba i una empresa de cigars. Tot i dir, Lil Wayne val al voltant d’uns 130 milions de dòlars.\nKanye West és a tot arreu | Carl de Souza / AFP / Getty Images\nEstimeu-lo o odieu-lo, però Kanye West val un paquet proverbial. El raper guanyador del Grammy ha venut nombrosos discos, però la seva línia de botes i roba Yeezy és la que guanya diners en efectiu. Així mateix, el ric raper que val uns 145 milions de dòlars també col·labora amb l’empresa de sabates i dissenyador de roba Nike, Louis Vuitton.\nUn dels pocs rapers famosos que va utilitzar el seu nom de naixement, segons suposa, Usher val més de 180 milions de dòlars. Una empresa de subministrament escolar anomenada Yoobi i diversos menjadors de propietat usher, contribuint a la seva riquesa.\nLa millor meitat de Beyonce no només és un talentós cantant, sinó que també es troba a prop del cim dels rapers més rics del món. Shawn Corey Carter, nascut a Brooklyn, l'artista de hip-hop va aconseguir milions abans d'arribar al sector empresarial. Avui, Jay-Z és propietari del popular club 40/40 de Manhattan i exerceix de president de Def Jam Records. No és estrany que valgui més de 650 milions de dòlars.\nEl raper més gran que va guanyar l'any passat, l'ex Sean Combs va fer fortuna a la indústria del rap abans de dirigir-se en coses com fabricar vodka Ciroc, dissenyar roba Sean John i invertir en una empresa d'aigua anomenada Aquahydrate. L'experimentador emprenedor de Combs (que també té diversos restaurants) li ha guanyat més de 735 milions de dòlars fins avui.\nEl doctor Dre és el raper més ric Chelsea Lauren / Getty Images\nEl raper va iniciar el camí cap a la fama i la riquesa amb NWA. Després de la distribució de la banda, Dre va establir una companyia discogràfica coneguda com Aftermath Entertainment. L’etiqueta va signar actes desconeguts com 50 Cent, Mary J. Blige i Eminem i els va convertir en estrelles. El major impuls d'efectiu de Dre va venir quan va vendre la seva companyia Beats per Dre a Apple per un suposat 3.000 milions de dòlars. Avui, el compte bancari del doctor Dre està ple de més de 810 milions de dòlars, guanyant-li el lloc número 1 de la llista de rapers més rics del món.\nNo és exactament fàcil avançar en el joc de rap. Els que ho fan, però, poden mirar endavant una vida de luxe, grans dòlars i fama mundial.


La brutal clatellada de Jesús Vázquez a Risto Mejide\nEl presentador no oblida el paper del publicista a OT\ndilluns, 30 de maig 2016 - 14:15h\nLos protagonistas de la polémica. Foto: cedida.\nEl popular presentador Jesús Vázquez aprofitava el seu programa 'Aixeca't all stars' per atiar Risto Mejide. L'últim programa de Vázquez estava dedicat a Eurovisió. Just en acabar l'actuació del cantant Pablo López, que va participar a OT de 2008, Vázquez va esclatar: «Ho vaig a dir, cony. Jo des de la primera vegada que el vaig veure cantant a Operación Triunfo, sabia que era un grandíssim artista. Ell es va haver d'empassar molts gripaus en aquell programa i jo me n'alegro que al final el temps posi cadascú al seu lloc ».\nSegons explica La Vanguardia, Pablo López va ser concursant d'OT quan Risto Mejide era membre del jurat. El publicista va atacar durament López i va arribar a dir-li que només aconseguiria ser «Un pianista de creuers». Vázquez i Mejide ja havien protagonitzat algunes batalles fa mesos, però el comentari arriba just quan s'ha fet públic que Atresmedia no ha renovat el programa de Risto Mejide.


El so de l'ànima de Laia Badrenas - Regió7 :: El Diari de la Catalunya Central\nEl so de l'ànima de Laia Badrenas\nLa cantant manresana porta als escenaris el seu disc de debut, dijous, a la Sala Petita del Kursaal\nsusana paz 17.09.2018 | 23:34\nLa cantautora manresana, ahir, al pati del Kursaal, al costat del pòster promocional del concert que és, alhora, la caràtula del disc oSCAR BAYONA\nLa cantautora manresana, ahir, al pati del Kursaal, al costat del pòster promocional del concert que és, alhora, la caràtula del disc\nSense por escènica però amb els indispensables nervis d'una estrena. La manresana Laia Badrenas (1986) portarà dijous (20 h) a la Sala Petita del Kursaal de Manresa el seu primer disc en solitari. Un treball carregat d'intencions i de col·laboracions que defineix com Badrenas entén la música. D'aquí el títol, Ànima Groovera, pura expressió del que «duc dins l'ànima», explicava ahir en la presentació del debut. Aquesta pulsació interior, intuïtiva, que «es basa en l'emoció i es contagia», que sol descriure un tipus de música que incita al moviment o al ball, és el segell expressiu de la manresana. És, reblava, «la manera que he de transmetre». El seu personal vehicle de comunicació.\nAmant de les veus afroamericanes, Badrenas fa anys que trepitja els escenaris. Amb Esclat Gospel Singers, amb Barcelona Gospel Messengers (que van quedar en segon lloc el 2013 al popular Oh Happy Day) i amb el grup Clau de Funk, on ha actuat en locals com el Harlem Jazz Club o el Jamboree de Barcelona. És en aquests escenaris on Badrenas ja va anar posant a prova algunes de les cançons d' Ànima Groovera, uns temes escrits al llarg dels anys, alguns en fa deu, d'altres enguany que, explicava ahir, «han anat evolucionant» sobretot «amb la producció de Joan Pau Chaves», professor del Conservatori de Manresa, pianista en diferents gires i discos d' Els Pets i director musical d' Oh Happy Day!.\nBadrenas diu que ha gravat el disc que volia fer. «Més i tot», subratlla. El públic escoltarà els vuit temes propis del disc, cantats en català, a ritme de soul, funky, reggae, pop i, fins i tot, pinzellades de flamenc: «Surten les arrels, la Mediterrània». I també, remarcava, «alguna versió dels cantants que m'agraden a mi». El treball té les col·laboracions del «gran» trompetista David Pastor; de Marc Riera, cantant de Doctor Prats; del saxofonista Josep Valldeneu (Oques Grasses i Clau de Funk), del bateria Antonio Torres, dels Messengers, del mateix Joan Pau Chaves, de la MC i ballarina Indee Styla; i, en els cors, Àlex Dee, Rocío Seligrat i Yasmina Azlor. El millor per a l'artista manresana és que al llarg del procés «tothom ha viscut les meves cançons amb mi. Vam fer molta pinya».\nI si hi ha disc de debut hi ha espectacle d'estrena. Així, en el concert de dijous Laia Badrenas estarà acompanyada per Roger Giménez (teclats), Ignasi Cama (guitarra), Arnau Altimir (bateria) i Ismael Alcina (baix). Però, també, d'alguns dels músics que han estat amb la manresana en la creació del disc: el trompetista David Pastor; el saxofonista Jaume Badrenas; una petita representació dels Barcelona Gospel Messengers i també d'Esclat Gospel Junior, que dirigeix des del 2011. Amb els seus alumnes interpretarà dos dels temes «més emotius» del disc, els dedicats al seu avi ( Avi) i al seu germà ( Bro). En els cors, Rocío Seligrat i Yasmina Azlor. I és que venint del gospel, explicava, tant en el disc com en el directe hi ha «moltes harmonies i cors: ho porto a dins i havia de sortir».\nÀnima Groovera, editat gràcies al micromecenatge (Verkami) sortirà a la venda a les plataformes digitals el 28 de setembre però el dia del concert es podrà adquirir físicament. Per a Badrenas, «el disc és una mica fill de tots, músics i mecenes». I ja és aquí.\nLaia Badrenas presentarà al Kursaal el disc «Ànima Groovera». Cultures


21 d'octubre. Milers d'instituts i desenes de facultats amb les aules buides!\nCreat el 22 Octubre 2014\nLa vaga estudiantil a Barcelona ha començat amb força, amb un seguiment de més d’un 80%. Diversos estudiants feien guàrdia des de les 7:30h a les portes de l’IES Vall d’Hebron, tant per informar als alumnes com per avaluar l’impacta de la vaga: dels 1.300 estudiants matriculats al centre, tot just han entrat uns cinquanta. A altres centres com l’IES Provençana (Hospitalet del Llobregat), l’IES Turó de Roquetes (Nou Barris) o a l’Estatut (Rubí), ens hem trobat amb les aules completament buides.\nTot això s’ha aconseguit malgrat la repressió de la direcció a diferents centres, evidentment seguint instruccions de la Generalitat que no està interessada en que es denunciïn les brutals retallades educatives que estan duent a terme, coincidint plenament amb l’estratègia del PP. Aquesta repressió l’exemplifica clarament a l’institut Anna Gironella, on s’han avançat les exposicions del Treball de Recerca perquè els estudiants estiguessin obligats a anar a classe. Un grup de companys que estaven al piquet informatiu organitzat a Nou Barris, s’han apropat per solidaritzar-se amb els estudiants d’aquest centre, parlant amb ells i animant-los a l’hora del pati. La indignació entre molts d’ells, els quals volien fer vaga, era molt clara.\nPerò el cas més greu s’ha produït a Rubí, on la direcció del INS La Serreta – que han negat als alumnes el dret a vaga i fins i tot el dret de realitzar una assemblea informativa –, ha trucat als Mossos, que han aparegut en tres cotxes davant d’un pacífic piquet informatiu de 7 alumnes. A més, aquesta feixista direcció ha amenaçat als companys del Sindicat d’Estudiants amb denunciar-los. Finalment, els Mossos han marxat de la porta de l’institut donada la pacífica situació dels companys del Sindicat d’Estudiants. És una autèntica vergonya i juguen amb l’estratègia de la por, però no aconseguiran tirar-nos enrere.\nPer altra banda, hem recorregut els carrers i places més importants de la ciutat de Badalona, repartint pamflets, enganxant cartells i apropant la convocatòria als veïns i veïnes. La resposta ha estat clarament positiva, la gent ens animava i hem escoltat repetidament “si no sortiu vosaltres al carrer, qui ho farà?” o “clar que sí, a lluitar i molta sort!”. Badalona ha quedat empaperada amb la consigna “Wert dimissió”, i hem deixat clar que seguirem lluitant per l’educació pública, amb el recolzament dels nostres professors, pares i mares: OBRERS I ESTUDIANTS, UNITS I ENDAVANT!\nA Tarragona avui al matí hem estat portant les nostres reivindicacions a la classe treballadora a una fàbrica de la Petroquímica de Tarragona, on a més a més hem fet una col·lecta per donar suport a la nostra lluita que ha arribat als 40€ en aportacions. Allà hem pogut notar la simpatia de la classe obrera a la lluita dels estudiants per l'educació pública.\nA mig matí hem fet un piquet informatiu al centre de la ciutat, en primer lloc en una concentració dels companys de la Plataforma d'Afectats per les Hipoteques a Bankia, on com sempre ens hem vist fusionats amb les reivindicacions dels nostres pares treballadors; i després a l'Estació de busos. És palpable el suport de la majoria de la societat a la lluita combativa per una educació pública de qualitat . La lluita és l'únic camí!


Protocols (Gerard Quintana)\nGERARD QUINTANA 20/08/2011 00:00\n260x366 Rock'n'roll made in Catalunya Rock'n'roll made in Catalunya\n"JA N'ESTIC FINS ALS COLLONS de dormir amb els pantalons". El Peck fa el primer solo del Blujins roc , un dels rock'n'rolls que ens va deixar el Joan (Ninyín). Després el segueix el Xarim amb un so ben esmolat.\nERA EL PRIMER HIVERN amb el management de Doctor Music i algú va decidir que havíem d'anar a Londres. Els mànagers sempre han tingut l'obsessió de vestir-nos. Deu ser per allò del glamur. Recordo que en Pep, el bateria, va sortir d'una botiga tot vestit de cuir blanc, camperes incloses i jaqueta de serrells, estil Elvis a Las Vegas. Jo em vaig comprar uns pantalons de pell que dinou anys després encara arrossego els dies de fred. En Joan es va comprar un abric de hippy mal adobat que li arribava als peus, en un mercat de Camden.\nL'ESTIU SEGÜENT anàvem tots dos amb el seu 4 x 4 de cinquena mà amb la carrosseria de color verd guàrdia civil. Feia una calor bestial i el cotxe feia una pudor encara més animal. Li vaig comentar a en Joan, però no em va fer gaire cas. Quan vam baixar i vam obrir al darrere per descarregar em va semblar que alguna cosa es movia a dins del cotxe. Enmig de la poca llum que hi havia vam decidir agafar un pal i vam treure l'abric de Camden absolutament cobert de cucs blancs que el devoraven. Per sort, abans de perdre el glamur, va servir per a una de les sessions de fotos més delirants dels Sopa.\nA L'ALTRE COSTAT de la porta hi ha un grup de fotògrafs amb el candidat a l'alcaldia a punt. Jo ja no sé què fer per inventar una nova excusa. Una noia preciosa no para d'entrar al camerino per demanar-nos que sortim a fer-nos la foto. M'omplo la cara d'escuma d'afaitar per tercera vegada. El públic que omple el Born crida impacient. La noia torna a entrar implorant, sembla que s'hi juga la feina. No podem arribar a l'escenari sense topar amb les càmeres. En Joan treu el cap per la porta i ens diu que ens posem darrere seu abans d'engegar a córrer amb la guitarra apuntant endavant. El candidat, que ens espera amb la gavardina posada i la mà estesa, es veu sorprès per una estampida sobtada. El pal de la guitarra s'enganxa a la seva gavardina i el fa girar sobre si mateix. Mentrestant, nosaltres arribem a l'escenari sans i estalvis. A la tercera cançó veig el candidat al davant de l'escenari mentre els fotògrafs fan la seva feina. No sé si la noia va perdre la seva.\nEL PRESIDENTE AZNAR visita Catalunya Ràdio. Me n'adono quan arribo a la plaça de Francesc Macià. Un cordó de seguretat m'impedeix arribar-hi. Fins que s'acaba l'entrevista a El matí de Catalunya Ràdio amb Antoni Bassas no hi ha manera de superar el cordó. He d'entrar a fer el meu programa en directe, Al mig del camí . Avui tinc la visita d'uns músics de Manresa que arriben amb els seus didjeridús i les seves rastes. Amb ells sí que ja no hi ha manera d'entrar, sinó que rebem encara més empentes d'uns senyors sense uniforme però amb molta autoritat que no responen a cap de les nostres preguntes. Quan per fi aconseguim entrar amb mitja hora de retard, ens queden vint minuts per exercir la nostra llibertat d'expressió… musical.\nPEPE RUBIANES. Altre cop a Catalunya Ràdio, però aquest cop ja sóc a dins, i el que no pot entrar és el meu amic Sánchez, home de promocions amb qui estem treballant el retorn del Sopa per a aquest setembre. Amb ell i amb Jordi Batiste vam organitzar el projecte Els miralls de Dylan . Molt amic també del pare Manel i de Pepe Rubianes, que també és a dins de la ràdio. El motiu de l'excés de seguretat que bloqueja l'amic Sánchez a la porta és la visita a El matí del Bassas del ministre d'Economia, Josep Piqué. Quan marxa, el Pepe l'acomiada des de la porta que dóna a la Diagonal cridant: " ¡Talibán del capital! ¡Talibán del dinero!"\n¡CERDOS! ¡Son ustedes unos guarros! Tornem de Madrid amb la furgo i sentim els crits des del mòbil del road manager . Ell no sap què contestar mentre ens mira a en Joan i a mi. La nit abans hem estat dormint en una d'aquelles pensions que no tenen làmpara a l'habitació, sinó únicament una bombeta pelada penjant del sostre. El Ninyín, després de canviar els mobles de lloc, s'enfila i cobreix la bombeta amb uns calçotets blancs. L'aviso que es cremaran. Des del llit em diu que no pot llegir amb aquella llum als ulls. Al cap d'una estona veig com a la base de la bombeta comença a aparèixer una taca als calçotets, d'un color marró que es va enfosquint molt a poc a poc, fins que em quedo adormit. L'endemà sortim corrent de l'habitació i ens oblidem els calçotets allà penjats. Ara som a la furgo cridant: " ¡Que no estan cagados, que estan quemados!" Però no hi ha res a fer, no els convencem. Una imatge cagada pesa més que mil paraules carregades de raó.


Helen és una dama de l’alta burgesia que té Steve com a amant, un vividor fill també de família de classe alta. Steve està casat amb Sybil, una nova rica que vol venjar-se d’Steve des que s’ha assabentat de la seva infidelitat. Per a això, contracta un detectiu privat, Les, un pobre home amb qui se’n va al llit mentre tracen el pla per carregar-se Steve. L’aventura de Helen i Steve es consuma i es manté ben viva mentre que la relació entre Sybil i Les anirà decaient fins a la ruptura i desfeta total de la seva història i dels seus plans. Un cop més, el triomf decadent de la classe benestant.


project_headline Dones beduïnes ajuden a salvar l’òrix d’Aràbia\nTreballant amb les comunitats beduïnes de Jordània, un projecte de turisme sostenible ajuda alhora a la conservació de la natura i les dones locals.\nCreada per un grup de caçadors l’any 1966 després d’observar la reducció del nombre d’espècies autòctones de Jordània, la Royal Society for the Conservation of Nature és ara una de les organitzacions més grans del país que treballen per a la protecció del medi, gràcies a les seves estratègies revolucionàries.\nEn treballar directament amb els pobles locals i les comunitats beduïnes, la seva marca Wild Jordan ofereix mitjans de vida alternatius i sostenibles per a les comunitats més pobres a través de la creació d’artesania i altres productes.\nSempre compromesa amb el desenvolupament del turisme sostenible, aquesta organització independent es dedica a protegir els recursos naturals del país, treballant per desenvolupar projectes que integrin la protecció ambiental amb el desenvolupament socioeconòmic de la població que viu dins o al voltant de deu reserves naturals de Jordània.\nCada projecte de Wild Jordan té un fort enfocament mediambiental, seguint una estricta política relacionada amb el consum d’aigua, l’eficiència energètica i el reciclatge per reduir el consum de recursos. Per generar ingressos, disposen de diverses instal·lacions turístiques, com ara ecoalbergs i càmpings, i organitzen recorreguts per les reserves naturals, a més de disposar de petites empreses d’artesania, tot això basat en la bellesa natural i en la vida silvestre de les reserves per generar oportunitats d’ocupació.\nAmb l’ecoturisme i l’artesania estan creant llocs de treball per a centenars de persones. Als tallers es creen productes típics artesanals com ara joieria de plata, oli d’oliva, sabó, melmelades, brodats, ceràmica, infusions i productes de cuir. Els productes es venen al Wild Jordan Center, la qual cosa contribueix a la millora del dia a dia de més de 60 dones locals. Aquest centre és conegut com un dels millors punts d’Amman on trobar records.\nGhaziah Hamad, de 45 anys, ha estat treballant per a la RSCN des del 1998 com a empleada de producció al taller de fruita seca de la Dana Biosphere Reserve. Mare d’una nena de dos anys que es diu Leen, li encanta que la coneguin com a “Um Leen” (‘mare de Leen’): “Estic orgullosa d’haver pogut mantenir econòmicament la meva família a través de la meva feina”.\nSamiah Al explica que treballar al taller de joieria de la Reserva de la Biosfera de Dana ha millorat el nivell de vida de la seva família i això li permet educar els seus fills. També coneguda com a “Um Baixar” en honor al més gran dels seus quatre fills, aquesta artesana de 40 anys en fa 14 que treballa amb coure, plata i bronze per crear joies exclusives per al Wild Jordan\nMalgrat que la Samiah va haver d’enfrontar-se a la desaprovació dels seus germans per treballar fora de casa, els seus pares li van donar suport: “Tinc un sou mensual fix i això m’ha ajudat a mantenir-me a mi i la meva família. Tenir el control dels meus propis recursos financers em dóna independència”.\nEn la seva curta però rica història, la RSCN ha establert deu àrees protegides que cobreixen més de 1.200 quilòmetres quadrats i comprenen flora silvestre, fauna i altres recursos naturals, alhora que inclouen alguns dels millors paisatges de país. La cria en captivitat i la reintroducció al desert de la gasela, la cabra salvatge i el magnífic orix d’Aràbia, en perill d’extinció, es considera un gest pioner que a més ha ajudat a controlar la caça il·legal per preservar la fauna local.\nLes àrees protegides ja no estan restringides als més privilegiats i ara són un pilar principal per al desenvolupament i la integració rural. L’esperit empresarial ambiental de la RSCN, combinat amb una filosofia centrada en les persones, ha fet disminuir la seva necessitat de suport financer per part del govern i ha afavorit que cada vegada més gent aposti per la conservació.\nLa RSCN també està oferint formació per a professionals ambientals i altres institucions a Jordània i l’Orient Mitjà en un intent de compartir la seva experiència i donar poder a altres perquè s’uneixin a la protecció de la natura. A més, ha establert més de mil Clubs de Conservació de la Natura a les escoles per conscienciar els infants sobre els problemes ambientals, involucrant-los en activitats pràctiques i en projectes de conservació.\nAccióAtlas: Descobreix com ajudar.\nproject_website_title_1 Web de Wild Jordan\nAquest projecte ha estat seleccionat com a part de NatureFutures, un nou projecte de narratives que monitora les innovacions tant en la vida silvestre, la biodiversitat i la ciència ciutadana, com en els biòlegs, enginyers, dissenyadors i empresaris que hi ha darrere d’elles.\nWeb de Wild Jordan\nLisa Goldapple, Editor-in-Chief, Atlas of the Future (04 desembre 2020)\nTags: Animals, Apoderament, Biodiversitat, Canvi climàtic, Comunitat, Conservació, Desigualtat social, Disseny, Dones, Natura, NatureFutures, Ocells, Ocupació, Plantes, Producció local, Regeneració, Solar, Sostenibilitat, Taller, Turisme.


Previsió del temps per a dimecres, 25 de maig del 2022\nPrevisió del temps per a dimecres, 25 de maig: restes d’inestabilitat\nNo es descarta algun darrer ruixat en algun moment del dia\nManel Cascante Torrella | dimecres, 25 de maig del 2022, a les 08.53\nLa previsió del temps per a dimecres anuncia encara restes d’inestabilitat. El núvols no acabaran de marxar i, fins i tot, podrien deixar escapar algun darrer xàfec curt o plugim en algun moment del dia. Ambient fresc a primera hora i agradable al migdia.\n9 h: jersei o jaqueta prima a primera hora\n12 h: cel canviant, no descarteu alguna gota\n15 h: migdia agradable, algunes clarianes\n18 h: tarda de cel canviant\n21 h: vespre agradable\nEl temps no acabarà de fer net\nDimecres es lleva amb força núvols i encara algun darrer plugim o xàfec en algun punt de la regió metropolitana, preferentment al litoral. Tot i que s’obriran algunes clarianes al llarg del matí i el migdia, el temps no acabarà de fer net. No es descarta algun ruixat breu al llarg del dia. El vent serà feble al matí i moderat arran de mar de llebeig a la tarda. Hi haurà un ambient fresc a primera hora del dia i agradable al migdia.\nEl temps a Barcelona, permanentment actualitzat\nLa calor tornarà el cap de setmana\nDijous es mantindrà la variabilitat a causa de la presència d’alguns núvols baixos. El sol guanyarà protagonisme a partir de divendres i, sobretot, el cap de setmana, quan tornarà a fer-se notar la calor moderada a Barcelona.\nXavier Querol, del CSIC, proposa crear zones d’exclusió per a creuers per reduir-ne la contaminació


Ximo Puig anuncia un bo cultural finançat per la Generalitat amb un 40% de descompte en consum cultural - Infodiari\n23 Abr, 2019 | València | 0 |\nEl president de la Generalitat i secretari general del PSPV-PSOE explica que els bons estaran valorats en 40 euros dels quals l’administració autonòmica finançarà 15 euros\nEl líder dels socialistes valencians participa en un acte de Volem Més al costat de l’escriptora i directora general Carmen Amoraga; la coreògrafa Rosàngels Valls i la gestora cultural Sara Mansanet\nValència, 23 d’abril de 2019.- El president de la Generalitat i secretari general del PSPV-PSOE, Ximo Puig, ha anunciat aquest dimarts la posada en marxa del Bo Cultural de la Generalitat Valenciana, “una manera d’ajudar al fet que els valencians i les valencianes consumisquen més cultura”. Així, segons ha explicat, s’emetran 100.000 bons per valor de 40 euros dels quals l’administració pública pagarà el 40% del seu valor; és a dir, la ciutadania podrà comprar aquests bons valorats en 40 euros per 25 euros amb els quals podrà consumir i/o adquirir qualsevol producte cultural com a música, llibres o entrades per a museus, cinemes, teatres o concerts mentre que la diferència de 15 euros l’assumeix la Generalitat Valenciana.\n“El bo cultural és una forma de cooperar amb la ciutadania perquè tots tinguen una ajuda directa de la Generalitat per a fomentar la cultura i reforçar la indústria cultural”, ha expressat el dirigent socialista durant un acte organitzat per la plataforma d’independents de suport a Ximo Puig, Volem Més, en el qual també han participat l’escriptora i directora general de Cultura i Patrimoni, Carmen Amoraga; la gestora cultural, Sara Mansanet, i la ballarina, coreògrafa i medalla d’Or de les Belles arts, Rosàngels Valls.\nSegons ha indicat el president de la Generalitat, “la cultura ha de tindre un paper molt més important en la societat perquè havia estat abandonada per part dels governs del PP durant molts anys i hem d’intentar que forme part nuclear del govern”. Per això, ha apostat per augmentar les ajudes a les bandes de música i les societats musicals “perquè cohesionen i vertebren la Comunitat Valenciana” i ha recordat que la música en la Comunitat “és un fet de convivència, integració i un fet econòmic perquè quasi el 50% dels músics professionals de tota Espanya tenen origen valencià”.\nA més, els socialistes valencians porten en el seu programa la creació del Museu del Disseny de la Comunitat Valenciana, que servisca de seu per a l’Arxiu del Disseny de la Comunitat, com a centre d’investigació, catalogació i conservació de fons, i que aferme la identitat del disseny valencià i que permetrà posar en valor la trajectòria dels creatius, que ens ha portat a liderar en l’actualitat el disseny a Espanya. També aposten per la creació del Centre Escènic de la Comunitat Valenciana, com a referent per a la formació, creació, promoció i investigació en arts escèniques i que tindria la seua seu a Sagunt.\nPer part seua, l’escriptora i directora general de Cultura i Patrimoni, Carmen Amoraga, ha destacat que en aquests 4 anys “hem posat en marxa moltíssims projectes i mobilitzat més de 100 milions d’euros per a patrimoni que han arribat a més de la meitat dels municipis de la Comunitat”; la gestora cultura, Sara Mansanet, ha posat en valor que s’haja tornat a posar en marxa una televisió pública autonòmica perquè “genera una estructura cultural forta i sòlida” mentre que la ballarina i coreògrafa Rosàngels Valls ha assenyalat que “veníem d’un desert de 20 anys que ha portat a les arts escèniques a la invisibilitat” i ha sentenciat que en aquests 4 anys “s’ha intentat recuperar el sector, s’ha donat un canvi i ara comença un nou cicle”.\nLa entrada Ximo Puig anuncia un bo cultural finançat per la Generalitat amb un 40% de descompte en consum cultural se publicó primero en pspvpsoe.\nAnterior Dalmau: “La cultura ha de ser un dels pilars bàsics per a desbordar el Botànic”\nSiguiente El PSPV-PSOE presenta candidatures en 522 ajuntaments per a les eleccions del 26 de maig, el 96% dels municipis de la Comunitat Valenciana


[Vídeo] Puigdemont saluda la gent que passa la nit al col·legi de les seves filles ! directe!cat\nPolítica Última actualització Diumenge, 1 d'octubre de 2017 01:35 h\nAra fa un minuts a Girona\nPuigdemont al col·legi de les seves filles\n1 octubre, carles puigdemont, col·legi, referendum\nEl president de la Generalitat de Catalunya ha tingut tot un detall amb els ciutadans que passen la nit al col·legi de les seves filles. Ha anat a saludar-los i els ha dit que sentia "molt orgull i d'emoció". Per acanar, els ha donat molts ànims i la gent l'ha ovacionat.\n— Sergi Roca Puntí (@sergirocap) 30 de setembre de 2017\nEl CGPJ insta al Govern a obrir els jutjats de guàrdia a les 8 del matí l'1-O 30.09.2017.\nMaria Josep Rovira Terrassa\n2 d'octubre de 2017, 12.02 h\nMai et podré agraïr tot el que estàs fent!, ànims estem al teu costat!


Aprox. 445,325 USD\nE&V ID W-02HJI9\nSuperfície habitable 1.829,86 sqft\nSuperfície total 1.980,56 sqft\nSuperfície de la parcel·la 2.658,69 sqft\nAquesta propietat està construïda sobre una parcel·la de 247m2, amb 184m2 construïts en dues plantes.\nA la planta baixa trobem el rebedor, un bany, saló menjador amb cuina oberta amb sortida al jardí.\nA la primera planta hi ha el dormitori principal amb bany, dos dormitoris dobles, gran vestidor, safareig, i un bany.\nLes habitacions que donen a la façana interior comparteixen una terrassa a l'aire lliure.\nA la planta entresòl trobem un petit estudi que dóna directament amb una terrassa.


HomeGoods compta amb una nova botiga de Spinoff, HomeSense i les persones que estan desapareixent - Cultura | Juliol 2020\nHomeGoods compta amb una nova botiga de Spinoff, una llar de casa i una gent que està desapareixent\nSens dubte, HomeGoods està ple de tot allò que mai no sabíeu que necessitava a preus immillorables. Així, naturalment, el favorit dels aficionats no hi ha escassetat de compradors propis que saben que estirar el seu dòlar no significa sacrificar l’estil.\nCom a meca dels accessoris i accessoris de colors, de vegades inútils, HomeGoods coneix realment el seu mercat. Totes les persones, des de la vostra estada a casa fins a la decoració d'interior, volen afegir una mica de color sense gastar fortuna. Fins i tot un batxiller que espera tornar al seu coixinet amb una cuina completa sense haver de fer múltiples viatges encantaria la botiga. Per tant, si sou un gran fan de HomeGoods com som, la vostra propera obsessió ha arribat oficialment.\nLa botiga germana de HomeGoods, HomeSense, va arribar als Estats Units, i la gent es queda literalment despertant-se i alineant-se en cotxes fora de les primeres ubicacions de la botiga. Aquí teniu el que heu de saber sobre HomeSense i, per descomptat, en què en podeu trobar.\ncap a on es dirigeix Maria\n1. La primera ubicació dels EUA és a Framingham, Massachusetts\nTant de bo trobeu una botiga a prop de casa. | Homesense a través d’Instagram\nTJX, l'empresa que posseeix un bon grapat de botigues preferides de tothom, com TJ Maxx, Marshalls i, per descomptat, HomeGoods, recentment va avançar i no ens va poder emocionar. Tot i que ja hi ha botigues Homesense al Canadà, el pa principal i la mantega prové de l'altre costat de l'estany amb una gran mostra als EUA, però esperem, tot això canviarà aviat.\nHomesense va obrir la seva primera ubicació nord-americana a Framingham, Massachusetts, el 17 d'agost de 2017, seguida de la seva segona ubicació nord-americana a East Hanover, Nova Jersey. I si l’èxit de les altres botigues de TJX ens diu alguna cosa, estem pensant que només serà qüestió de temps abans que veiem que la cadena s’apareix arreu. Els dits creuats arriba a una ubicació a prop teu\n2. L'origen domèstic no està reemplaçat per a la llar\nHi ha un mínim solapament entre les botigues. | Homesense a través d’Instagram\nNo us preocupeu per què Homesense substitueixi o, fins i tot, competiu amb el favorit original. Per contra, Homesense ofereix una experiència de compra completament diferent (una que inclou articles de gran abonament (sense l’important preu de preu)), com per exemple un conjunt de mobles per a la sala d’estar. Si bé encara podeu arreglar les compres puntuals a la botiga general (més sobre això), el tema general de Homesense és diferent del de la seva botiga germana. De fet, la companyia està tan segura que estan disposades a posar les dues botigues al costat.\nSegons CNBC, 'La companyia ha promès tant als inversors com als compradors que la superposició entre un HomeGoods i una botiga Homesense és tan mínima que TJX consideraria posicionar les dues marques dins del mateix centre de strip sense tenir por de la canibalització de vendes'. centre comercial de tires.\nque mor en venjadors final de joc\n3. La botiga organitzarà productes per color per inspirar els compradors\nPodreu trobar el color que buscàveu. | Homesense a través d’Instagram\nUna de les característiques més destacades que diferencia HomeGoods i Homesense és el pla de disseny de cada botiga. Proporcionant una experiència de compra que emula la forma de configurar la vostra llar, Homesense organitzarà productes per color. Aquests esquemes de colors han d'inspirar una mica de creativitat en la decoració de la llar als compradors.\nPer tant, si busqueu un color de colors per afegir al vostre sofà gris i fosc, només trobareu la secció de mobles grisos. Allà, serà fàcil comparar i contrastar les possibles opcions de coixí. No us sorprendrà si acabeu adquirint un sofà complet, que no seria el pitjor del món, a causa dels preus increïbles.\n4. Espereu fins a un 60% d’estalvi\nOferirà els mateixos estalvis que la resta de botigues. | Homesense a través d’Instagram\nCom dèiem ... els estalvis! No és d'estranyar que la botiga germana de HomeGoods obtingui els tipus d'estalvis que clients fidels esperaven. Però, val la pena esmentar. Per molt gran o petit que sigui, els estalvis són estalvis, i ens ocupem de guardar tanta quantitat d’efectiu guanyat allà on pertanyi - a la butxaca.\nSegons el lloc web de la botiga, Homesense és “el lloc on trobar una llar d’ús domèstic extraordinària amb un estalvi de fins al 60% en comparació amb el PVP [Preu minorista recomanat]. Amb els enviaments que arribin durant tota la setmana, hi ha alguna cosa nova per descobrir cada vegada que apareix. ”I apareixerà nosaltres, tan aviat com trobem una ubicació prou propera.\n5. No hi haurà mercaderies per a nens o mascotes\nÉs la decoració per a adults. | Homesense a través d’Instagram\nCom els patrons fidels ja saben, HomeGoods té una gran quantitat d’articles, que inclouen des de la decoració dels nens fins als coixins de gos de peluix adequats per al vostre príncep o princesa peluda. I sempre que trobeu que necessiteu productes per a nens o per a mascotes, HomeGoods és (encara) on voleu comprar. Homesense, d’altra banda, s’està allunyant d’aquestes categories, alhora que s’està expandint en altres departaments. Aleshores, exactament quin tipus de mercaderia podem esperar de Homesense? Fem una ullada.\n6. Hi haurà seccions d’art impressionants, catifes i il·luminació\nTrobeu el vostre aparell d’il·luminació perfecte. | Homesense a través d’Instagram\nHomesense disposarà de béns per imitar la casa d'una persona en lloc de passarel·les desenganxades farcides de coses arrebossades. Per tant, els clients poden esperar veure molt més en la forma de mobiliari domèstic. En particular, Homesense tindrà seccions d’il·luminació, art i mobiliari ampliat.\nTJX va confirmar en una entrevista a People: 'Sofàs, canelobres, cadires de menjador, tamborets, barretes i taules de billar i de futbol sala són alguns dels productes que els compradors podran trobar (però, segurament, n’hi haurà uns quants en mirall. elefants i altres rareses que s’amaguen als passadissos, segons l’estil de signatura de HomeGoods). ”Homesense té molt a la botiga, potser fins i tot donar-li diners a Ikea? Potser, només potser.\nestà drake en una relació\n7. La botiga general vendrà articles bàsics per a la llar\nFins i tot podeu aconseguir el vostre subministrament de neteja. | Homesense a través d’Instagram\nAtès el compromís de la botiga de confeccionar mostres de decoració per a la llar íntegra, els compradors de casa no podran fer ús de passadissos sense finalitat. Però això no vol dir que no desitgem encara la gratificació instantània que sovint es va produir a partir de productes de taula sense sentit. Per sort, hi haurà una botiga general a tots els llocs, dedicada a la venda de material de neteja i altres necessitats de millora de la llar. És aquí on els compradors podran trobar aquesta peça de maquinari perfecta, bústia de colors i solucions d'emmagatzematge essencials.\nAra, que ja ho sabeu tot sobre Homesense, fareu un viatge a una de les ubicacions de la companyia a Massachusetts o Nova Jersey? No tenim dubte que val la pena el viatge.


Macrí - Viquipèdia, l'enciclopèdia lliure\nAquest article tracta sobre l'emperador roma. Vegeu-ne altres significats a «Bebi Macrí».\nMarc Opel·li Macrí (llatí: Marcus Opellius Macrinus; c. 165 - 218), conegut simplement com a Macrí, va ser emperador romà durant catorze mesos entre el 217 i el 218. Era de la classe dels cavallers i el primer emperador nascut a la província africana de la Mauritània Cesariense.\n(la) Marcus Opellius Macrinus\nSersell (Mauritània Cesariense)\n218 (53/54 anys)\n11 abril 217 – 8 juny 218\n← Caracal·la – Elagàbal →\n2 Regnat (abril 217 - juny 218)\nVa néixer a Cesarea de Mauritània (Cherchell avui en dia), a la província romana de la Mauritània, en el si d'una família maura de cavallers. L'educació que va rebre li va permetre ascendir ràpidament a la classe política romana. Passats uns quants anys s'havia guanyat la reputació de bon advocat, i amb el regnat de l'emperador Septimi Sever es va convertir en un buròcrata important. El successor de Sever, Caracal·la, el va fer prefecte de la guàrdia pretoriana, el càrrec més alt que un cavaller podia assolir. El prefecte era el segon de l'emperador, i responsable dels pretorians, guardaespatlles de l'emperador i l'única força militar amb poder dins de la ciutat de Roma. Mentre que Macrí sembla que gaudia de la confiança de Caracal·la, això va canviar quan, segons la tradició, es va profetitzar que prendria el poder a l'emperador. S'escamparen rumors que deien que Macrí desitjava el tron, i aquest va començar a témer per la seva pròpia seguretat, ja que Caracal·la tenia la tendència d'assassinar els seus rivals polítics. Segons Dió, Caracal·la ja havia fet el gest preventiu de canviar els membres de la guàrdia pretoriana.\nLa primavera del 217, Caracal·la es trobava a les províncies orientals de l'imperi preparant una campanya contra els parts. Macrí i la resta de la guàrdia pretoriana eren amb ell. A l'abril, l'emperador va anar a visitar el temple de Luna prop de l'indret on va tenir lloc la batalla de Carrhae, només acompanyat pels pretorians. No és clar com va succeir, però és segur que Caracal·la fou assassinat durant aquest viatge (potser el 8 d'abril). El seu seguici va tornar amb el cos de l'emperador i el d'un dels seus guardaespatlles. Segons Macrí, va ser aquest guardaespatlles mort qui va assassinar Caracal·la. L'11 d'abril, Macrí es va proclamar emperador, i fou el primer home a arribar a tenir aquest poder sense haver estat mai senador. Macrí també va anomenar el seu fill Diadumenià cèsar i el seu successor, i li va donar el nom Antoní per relacionar-lo amb els regnats estables dels emperadors d'aquesta dinastia al segle ii.\nRegnat (abril 217 - juny 218)Modifica\nMalgrat el seu origen com a cavaller, Macrí va ser nomenat (o confirmat) emperador pel senat. Segons S.N. Miller, probablement va ser així gràcies a la seva habilitat com a jurista en el passat i el seu tractament de la classe senatorial. Tot i això, va veure necessari substituir certs governadors provincials per homes que ell mateix va triar. Al començament va deixar en pau Júlia Domna, però quan va començar a conspirar amb l'exèrcit va ser exiliada, i patint d'un càncer de pit en estat avançat (segons diu Cassi Dió), va decidir deixar de menjar fins a morir.\nPel que fa a la seva política exterior, Macrí sempre va intentar pactar, i era hostil a iniciar conflictes militars. Va evitar rebel·lions a la Dàcia retornar els ostatges que Caracal·la mantenia presoners, i va acabar amb les que havien començat a Armènia donant el tron d'aquest país a Tiridates, el pare del qual també havia estat empresonat sota el regnat de Caracal·la. El problema de Mesopotàmia, envaïda pels parts després de la caiguda de Caracal·la, només va poder ser negociat amb les armes, i el combat va resultar poc favorable per a Roma. Macrí va perdre la batalla prop de Nisibis, i com a resultar se'l va obligar a negociar amb els parts, que l'obligaren a pagar una immensa indemnització de dos-cents milions de sestercis a Artaban V de Pàrtia a canvi de mantenir una treva i reconèixer Tiridates II d'Armènia.\nLa seva popularitat entre els soldats va decréixer a conseqüència de la pèssima actuació que havia dut a terme, a més de la reducció de privilegis a l'exèrcit i renovació del sistema de pagament, segons el qual els nous reclutes rebien molt menys que els veterans. Al cap de poc, les legions ja estaven cercant un emperador rival.\nA Roma també va esdevenir poc popular, no només perquè no havia visitat la ciutat després de prendre possessió del càrrec, sinó perquè a finals d'estiu una gran tempesta va provocar incendis i inundacions, i l'home que havia pres possessió del càrrec de prefecte urbà va ser incapaç de reparar els danys causats, i va haver de ser reemplaçat.\nEl descontentament general anava unit a les conspiracions dels membres supervivents de la dinastia dels Severs, encapçalats per la tieta de Caracal·la, Júlia Mesa, i les seves filles Júlia Soemias i Júlia Mamea. Des de la seva ciutat d'origen a Emesa (Síria), Júlia Mesa va conspirar per introduir un Severà al tron, i va utilitzar la influència de la seva família, que heretava el sacerdoci del déu sol, per proclamar el fill de Soemias, Elagàbal (que duia el nom de la deïtat que servia) el veritable successor de Caracal·la. Així doncs, van estendre el rumor que Elagàbal era fill il·legítim de l'anterior emperador, el fruit d'una unió entre cosins. La Legió III Gàl·lica el va proclamar emperador, i l'exèrcit, comandat pel tutor d'Elagàbal, Gannys, va derrotar Macrí a la Batalla d'Antioquia. El seu fill Diadumenià va ser capturat i executat.\nPubli Valeri Eutiquià\nCassi Dió, llibre 78\nMiller, S.N., "The Army and the Imperial House," The Cambridge Ancient History, Volume XII: The Imperial Crisis and Recovery (A.D. 193-324), S.A. Cook i cols. eds, Cambridge University Press, 1965, pp 50–2.\nVida de Macrí a la Historia Augusta\nMacrí i Diadumenià a roman-emperors.org\nObtingut de «https://ca.wikipedia.org/w/index.php?title=Macrí&oldid=26383198»\nDarrera modificació: 17 feb 2021 a les 22:37\nLa pàgina va ser modificada per darrera vegada el 17 feb 2021 a les 22:37.


La vaga d'estudiants buida les aules de Balaguer\nLa vaga d’estudiants buida les aules de Balaguer\nAquestes són les imatges d’aquest final de setmana a les aules dels centres d’educació secundària de la ciutat de Balaguer. Els alumnes de 3r d’ESO a 2n de Batxillerat s’han acollit al dret de vaga en defensa de les llibertats bàsiques, la democràcia i el dret a vot de cara a l’1 d’octubre.\nEls estudiants s’han cenyit a la normativa organitzant-se amb delegats que han proporcionat informació sobre la vaga per totes les aules. Els alumnes han comunicat el motiu de la vaga a les seves famílies i aquestes han donat un justificant als centres comunicant si els seus fills secundaven la vaga convocada pel sindicat d’estudiants o no.\nPel que fa als alumnes que han assistit aquest dijous als centres educatius no han tingut problema per assistir a les classes. Els professors però, no avancen temari.\nEn el cas de l’Institut Almatà de Balaguer més d’un 70% dels alumnes entre 3r d’ESO, 2n de Batxillerat i cicles de grau mitjà s’han afegit a la vaga. A l’Escola Vedruna la participació a la vaga ha estat la més massiva del centre, un 85% als cursos de l’ESO i un 75% a Batxillerat. A l’INS Ciutat de Balaguer la participació entre els 4 cursos ha estat d’un 97%. Des de l’Escola Pia no s’han facilitat les dades.\nSense resposta per “La vaga d’estudiants buida les aules de Balaguer”